Tole stej cyłkownej hódnoćeni w disciplinje masowy start lětušeho swětoweho biatlonoweho cupa. Z Ingrid Landmark Tandrevold a Tarjeijom Bøwom staj tu zaso atletka a atlet z Norwegskeje na čole tabulki. Ale tež Němka Franziska Preuß a Němc Arnd Peiffer, kiž je swoju wuspěšnu biatlonowu karjeru mjeztym zakónčił, staj mjez najlěpšimi pjećomi swěta. Wubědźowali běchu so biatletki a biatleća w masowym starće minjenu sezonu štyri razy: w awstriskim Hochfilzenje, w němskim Oberhofje, italskim Antholzu a w šwedskim Östersundźe.
masowy start, 12,5 km žony
1. Ingrid Landmark Tandrevold (NOR) 186
2. Franziska Preuß (GER) 183
3. Julia Simon (FRA) 181
4. Marte Olsbu Røiseland (NOR) 175
5. Tiril Eckhoff (NOR) 172
6. Lisa Theresa Hauser (AUT) 171
7. Hanna Öberg (SWE) 165
8. Dorothea Wierer (ITA) 144
9. Markéta Davidová (CZE) 142
10. Swjetlana Mironowa (RUS) 124
11. Dźinara Alimbekawa (BLR) 113
12. Justine Braisaz-Bouchet (FRAU) 113
13. Elvira Öberg (SWE) 108
14. Denise Herrmann (GER) 106
15. Janina Hettich (GER) 106
16. Mona Brorsson (SWE) 105
17. Linn Persson (SWE) 103
18. Emma Lunder (CAN) 101
19. Lisa Vittozzi (ITA) 97
20. Karoline Offigstad Knotten (NOR) 90
21. Anais Bescond (FRA) 89
22. Uljana Kajšewa (RUS) 80
23. Vanessa Hinz (GER) 79
Wšitke tradicionalne ludosportowe podawki w Němskich Pazlicach dyrbja lětsa kaž hižo loni poprawom do wody padnyć. Kreatiwni čłonojo towarstwa Natwar Němske Pazlicy pak wumyslichu sej znowa wulkotnu alternatiwu. Tak móžeše kóždy sportowc, kiž bě jutrowne dny a po tym jedne koło wokoło wulkeho hata po puću, wšojedne hač pěši, na kolesu abo hinak, na nastajene brězy při płoće stadiona jedne jutrowne jejko powěsnyć a sej wopismo wotkołkować. W běhu dweju tydźenjow wobkruži tuž něhdźe 200 wobdźělnikow něhdźe pjeć kilometrow dołhu čaru, wězo stajnje z dosć wotstawkom k dalšim sportowčam a sportowcam. Jutrownu póndźelu rozdźěli jutrowny zajac samo słódkosće a wšěch akterow wosobinsce postrowi. Wosebje dźěćom běše to rjana překwapjenka.
Sportowe towarstwo Natwar Němske Pazlicy dźakuje so wšitkim wobdźělnikam a darićelam pjenjez. Nětko so nadźijeja, zo móža 21. wotběhanje husaceje pječenje 26. decembra bjez ćežow přewjesć.
FC Energija Choćebuz je koparske towarstwo, kotrež móže na swoje dotalne wuspěchi horde być. Je pak tež zjednoćenstwo z wosebitosćemi, kaž to personalna statistika pokazuje. Dohromady je pola Delnjołužičanow dotal 525 hrajerjow zrěčenje dóstało. Mjez nimi bě nimale kóždy třeći z wukraja. Tak nošachu koparjo z 45 krajow dotal trikot FC Energije.
Jako so sezona 2000/2001 nachileše (to hraješe Energija prěni raz w zwjazkowej lize), postarachu so Łužičenjo samo wo wěčny rekord. Trenar Eduard Geyer nastaji tehdy prěni raz w stawiznach elitoweje ligi Němskeje jědnaće wukrajnych koparjow w startowej formaciji na hrajnišćo, a to přećiwo VfL Wolfsburgej. Pola Choćebužanow běše to zwučeny wobraz, zwonkastejacy pak zhladowachu skerje skeptisce na wuwiće Energije.
Minjenu sobotu běchu wolejbulistki Drježdźanskeho SC w swójskej hali třeću partiju wo němske mišterstwo přećiwo cyłkej Allianz MTV Stuttgart z 3:2 dobyli. Chowanče trenarja Alexandera Waibla změnichu tuž staw w finalnej seriji modusa „best of five“ na 1:2. Tak smědźa Drježdźanjanki wokoło kapitanki Leny Stigrot wo móžnym titulu 2021 sonić, jeli tež poslednjej duelej za sebje rozsudźa.
Prěnja partija „best of five“
szl_Latn szl_Latn eng_Latn swe_Latn fur_Latn ron_Latn eus_Latn zho_Hans isl_Latn smo_Latn szl_Latn crh_Latn scn_Latn deu_Latn tsn_Latn kab_Latn kab_Latn kmb_Latn gla_Latn eng_Latn srd_Latn nld_Latn dan_Latn als_Latn luo_Latn szl_Latn slv_Latn szl_Latn szl_Latn szl_Latn eng_Latn